V (זמר)

קוריאה זהו שם קוריאני; שם המשפחה הוא קים. קים טה־היונג (באנגלית: Kim Tae-hyung; בקוריאנית: 김태형, נולד ב-30 בדצמבר 1995) הנודע בשם הבמה V (בקוריאנית: 뷔), הוא זמר, כותב שירים ומלחין דרום־קוריאני, חבר בלהקת הקיי-פופ BTS, עמה הופיע לראשונה ב-2013. V ביצע שלושה שירי סולו כחבר BTS – "Stigma" ב-2016, "Singularity" (אנ') ב-2018, ו-"Inner Child" ב-2020 – כולם נכנסו למצעד הדיגיטלי של גאון (אנ'). מלבד פעילותו כחבר בלהקת BTS, הופיע V הופיע בסדרת הטלוויזיה "Hwarang: The Poet Warrior Youth" (אנ') משנת 2016 וביצע את הסינגל "It's Definitely You" מתוך הפסקול שלה. בשנת 2019 הוא הוציא את השיר העצמאי הראשון שלו, "Scenery". בשנת 2023 ערך V את הופעת הבכורה הרשמית שלו כאמן סולו עם פרסום הסינגלים "Love Me Again" ו-"Rainy Days". אלבום הסולו הראשון שלו, "Layover", פורסם ב-8 בספטמבר, מלווה בסינגל שלישי, "Slow Dancing". V נולד בשם קים טה־היונג ב־30 בדצמבר 1995 במחוז סאו (אנ') שבדאיגו, קוריאה הדרומית וגדל במחוז גיאוצ'אנג (אנ') שבדרום מחוז גיונגסאנג (אנ'). הוא האח הבכור לאח ואחות הקטנים ממנו ומשתייך לקלאן גוואנגסן קים (אנ'). בבית הספר היסודי למד שירה, ובחטיבת הביניים החל לנגן בתמיכת אביו בסקסופון כאמצעי להמשך קריירה מוזיקלית. V הפך בסופו של דבר לחניך בביג היט אנטרטיינמנט לאחר שעבר אודישן בדאיגו. לאחר שסיים ב־2014 את לימודיו בתיכון לאומנות קוריאנית (אנ') בסיאול, הוא התקבל לאוניברסיטת הסייבר העולמית, שם סיים באוגוסט 2020 תואר ראשון בבידור. בשנת 2021, החל ללמוד לתואר שני במנהל עסקים בפרסום ומדיה באוניברסיטת האניאנג סייבר (אנ'). ערך מורחב – BTS עובדת חברותו של V בלהקה לא נחשפה עד הופעת הבכורה של BTS, משום שהסוכנות רצתה לשמור אותו כהפתעה למעריצים. V סיפר שהוא חשב שחברותו בלהקה לא ודאית, וזה גרם לו להרגיש אי-נוחות ובדידות. ב-13 ביוני 2013 ערך V את הופעת הבכורה שלו כחבר בלהקת BTS, עם השיר "No More Dream" מתוך אלבום הבכורה שלהם, 2 Cool 4 Skool. הוא יצר לראשונה מוזיקה כחלק מהלהקה באפריל 2015, כשהיה שותף לכתיבת והפקת השיר "Hold Me Tight" מתוך המיני-אלבום The Most Beautiful Moment in Life, Part 1 (אנ'). לאחר מכן השתתף בכתיבת שירים נוספים של הלהקה, כמו "Fun Boyz" מתוך המיני-אלבום המשך The Most Beautiful Moment in Life, Part 2 (אנ'), והלחין את הסינגל "Run". בספטמבר 2016, כחלק מהאלבום השני של הלהקה, BTS,‏ Wings, פרסם V את שיר הסולו "Stigma", אותו ביצע לבדו, וגם השתתף בכתיבתו ובהלחנתו. בנוסף פרסם V באופן לא רשמי קאבר לשיר "Hug Me" יחד עם חברו ללהקה ג'יי-הופ וקאבר לשיר "Someone Like You" של אדל. במאי 2018 פורסם שיר הסולו השני של V, "Singularity" (אנ'), כטריילר לאלבום האולפן השלישי של BTS שעתיד היה לצאת אז, Love Yourself: Tear. חודש לאחר מכן, הגרדיאן כלל את "Singularity" ברשימת "50 השירים המובילים לחודש יוני 2018", ובילבורד דירג אותו במקום ה-48 ברשימת "50 השירים המובילים של BTS". בסוף השנה, הניו יורק טיימס דירג את השיר במקום ה-20 ברשימת "65 השירים הטובים ביותר של 2018" יחד עם "Fake Love". מבקר הלוס אנג'לס טיימס, מיקאל ווד, כינה אותו כ"השיר הטוב ביותר והראוי ביותר לשידור חוזר של 2018", ומבקרת הגרדיאן לורה סנייפ כללה אותו כאחד השירים האהובים עליה ברשימת "המוזיקה הטובה ביותר של 2018: אלבומים ושירים". ב-24 באוקטובר, הפך V לאחד המקבלים הצעירים ביותר של מדליית הוואוואן להצטיינות תרבותית, שהוענקה לו על ידי נשיא קוריאה הדרומית לצד חבריו ללהקת BTS על תפקידם בהפצת התרבות הקוריאנית. V ו-ג'יי-הופ שיתפו פעולה עם הזמרת השוודית זארה לארסון בשיר "A Brand New Day" מתוך אלבום הפסקול של משחק המובייל BTS World (אנ'). הוא פורסם כסינגל ב-14 ביוני 2019, והופיע לראשונה במקום הראשון במצעד שירי העולם הדיגיטליים של בילבורד. לאחר מכן שיתף פעולה עם חברו ללהקה ג'ימין בשיר "Friends" שהופיע מאוחר יותר בסרט נצחיים של מארוול, והשתתף בהלחנת וכתיבת שיר הסולו השלישי שלו "Inner Child". שני השירים נכללו באלבום האולפן של BTS משנת 2020, Map of the Soul: 7. ביולי 2021 מונה V, יחד עם שאר חברי BTS, לשגריר נשיאותי מיוחד "לתרבות ולדורות הבאים" בידי נשיא דרום קוריאה, מון ג'יאה-אין, על מנת לעזור "להוביל את סדר היום העולמי לדורות הבאים" ו"להרחיב את המאמצים הדיפלומטיים ומעמדה העולמי של קוריאה הדרומית בקהילה הבין-לאומית". בשנת 2016 ערך V את הופעת הבכורה שלו כשחקן עם תפקיד משנה בדרמה Hwarang: The Poet Warrior Youth (אנ'). הוא גם השתתף בהקלטת הפסקול של הדרמה "It's Definitely You", יחד עם חברו ללהקה ג'ין. ב-8 ביוני 2017, הוציא V את "4 O'Clock", שיר שהפיק יחד עם חברו ללהקה RM לרגל יום השנה הרביעי של BTS. V הוציא את שיר הסולו הראשון שלו, "Scenery", ב-30 בינואר 2019, דרך חשבון הסאונדקלאוד של BTS. V כתב והלחין את הבלדה ואף יצר את עטיפת הסינגל. השיר הופק על ידי דוקסים, יחד עם פידוג והיס נויז. השיר עלה מ-20 מיליון צפיות ל-100 מיליון צפיות תוך יותר מארבעה עשר ימים, שיא חדש בפלטפורמה. במהלך השבועיים שלאחר יציאתו, "Scenery" שבר את שיא הסטרימינג היומי תשעה פעמים. שבעה חודשים לאחר מכן, ב-9 באוגוסט, הוציא V את שיר הסולו השני שלו, הראשון שכולו באנגלית, "Winter Bear", דרך סאונדקלאוד, בליווי קליפ בבימויו שפורסם בערוץ היוטיוב של BTS. הוא הפיק את הרצועה יחד עם RM, היס נויז, ואדורה, ויצר את עטיפת הסינגל תחת שמו הבדוי ונטה. ב-13 במרץ 2020, פורסם סינגל האינדי פופ "Sweet Night" (אנ') אותו V כתב, הפיק וביצע כחלק מהפסקול של סדרת הטלוויזיה Itaewon Class (אנ'). V קיבל ביקורות חיוביות על הלחן, הביצוע הקולי והמילים. השיר הופיע לראשונה במקום השני במצעד השירים הדיגיטליים של בילבורד בארצות הברית. ב-25 בדצמבר הוא הוציא את השיר "Snow Flower", בשיר השתתף הראפר פיקבוי (אנ'). בשנת 2021, השתתף V בפסקול של סדרת הטלוויזיה Our Beloved Summer (אנ'). הסינגל, "Christmas Tree" (אנ'), יצא ב-24 בדצמבר, הגיע למקום ה-79 במצעד הפזמונים בילבורד הוט 100 וכך נכנס V בפעם הראשונה למצעד כיוצר עצמאי. בשנה שלאחר מכן, כיכב V בסדרת הריאליטי של דיסני+ In the Soop: Friendcation (אנ') עם פיקבוי, פארק סאו-ג'ון (אנ'), צ'וי וו-שיק (אנ') ופארק היונג-סיק (אנ'). בשנת 2023 הופיע בסדרת הבישול הבלעדית של פריים וידאו Jinny's Kitchen (אנ'), יחד עם פארק סאו-ג'ון וצ'וי וו-שיק, שידורי הסדרה החלו ב-24 בפברואר. בחודש שלאחר מכן הוכרז V כשגריר מותג (אנ') של חברת ההשקעות האינדונזית SimInvest וכשגריר עולמי של מותג היוקרה הצרפתי סלין. ביולי הוא הפך לשגריר המותג של קרטייה ולפנים של קמפיין Panthère de Cartier. ב-9 באוגוסט 2023 פרסם V את הסינגל הראשון שלו כאמן סולו, "Love Me Again", כסינגל המוביל לאלבום הסולו הראשון שלו, Layover. "Scenery", "Winter Bear" ו-"Snow Flower" הפכו לזמינים בפלטפורמות הורדת מוזיקה וסטרימינג ברחבי העולם כסינגלים רשמיים תחת השם של V ב-28 באוגוסט, גם הם לקראת יציאת האלבום. האלבום פורסם ב-8 בספטמבר. לפי מצעד האנטאו, Layover רשם את המכירות הגבוהות ביותר בהיסטוריה של סולן קיי-פופ בשבוע המכירות הראשון, עם 2.1 מיליון עותקים שנמכרו. בארצות הברית, הוא הופיע לראשונה במקום השני במצעד הבילבורד 200, ובכך צירף את V לחברי הלהקה ג'ימין ושוגה כאמני הסולו הקוריאנים המצליחים ביותר בתולדות מצעד הבילבורד. מדצמבר 2017, V התגורר בשכונת חנם (אנ') שבסיאול, עם עמיתיו ללהקה. באוקטובר 2019 רכש דירה בשכונת סמסונג (אנ') שברובע גנגנם בעיר. באוקטובר 2018, במהלך הופעה של Love Yourself World Tour (אנ') בפריז, התקשה V לשיר עקב חולי ונאלץ להימנע משירה בחלק מקטעיו. באוקטובר 2021 הוכרז ש-V ימנע מכוריאוגרפיה במהלך ההופעות של Permission to Dance on Stage (אנ') עקב פציעה בשוק ויישאר לשבת בזמן שירה. ב-22 בנובמבר 2023, הודיעה ביג היט באמצעות ויורס (אנ') ש-V, יחד עם חבריו ללהקה RM, ג'ימין וג'ונגקוק, החלו בתהליך הגיוס כדי לבצע את שירות החובה הצבאי (אנ') שלהם. ב-11 בדצמבר הוא התגייס וב-8 בפברואר 2024 סיים את הכשרתו הצבאית המורחבת. הוא משרת ביחידת סאנגיונג של הקורפוס השני (אנ') תחת כוח המשימה המיוחד של חיל המשטרה הצבאית. ל־V קול בריטון שזכה לביקורות חיוביות על המנעד הקולי והטון הצרוד שבו. הוא זכה להכרה רחבה ביכולותיו הווקאליות בזכות הביצוע שלו בשיר "סטיגמה", בעקבות הפלסטים שביצע בו. הטונאליות של V ב-"Singularity" (אנ'), שיר הפתיחה של Love Yourself: Tear, צוינה כ"קובעת טון בולטת" באלבום על ידי מבקרת המוזיקה בלנקה מנדז. באופן דומה, קייטי גו מ-Vice ציינה את השיר כ"אחד הביצועים הווקאליים הטובים ביותר של V." קארן רופיני מ-Elite Daily (אנ') כתבה ש"ל-V... אין בעיה לייצר צלילים סופר מרגיעים ונמוכים שהם מרכיב מפתח בסאונד הכללי של BTS." תמר הרמן מבילבורד ציינה גם שהקול הנמוך של V הוא מרכיב בולט במוזיקה של BTS. הסגנון המוזיקלי של V מושפע עמוקות מאהבתו לג'אז ולמוזיקה קלאסית. בין מקורות ההשראה העיקריים שלו הוא ציין את רובן סטודארד (אנ') ואת אריק בנט (אנ'). כרקדן, V ידוע ב"דואליות" שלו, כלומר ביכולתו לעורר רגשות מעורבים אצל הצופים. העיתונאית הבריטית ריהאן דאלי ציינה זאת במיוחד לגבי הביצוע של "Singularity" בסיבוב ההופעות "Love Yourself: Speak Yoursel", ותיארה את תנועותיו כ"מדויקות ומכוונות".‏ קריסטל בל מ-MTV ציינה שההופעות של V פועלות בשיתוף פעולה לעיתים קרובות עם מצלמות חיות באולמות הופעות, וכיצד הוא מנצל אותן כדי ליצור ביטויים עדינים במהלך הופעות. בסיומו של מפגש מעריצים של BTS בנובמבר 2016, V טבע את המשפט ”I purple you” ("אני סגול אותך", על משקל "I love you") כשהתאורה האירה על הקהל בצבעי סגול. הוא הסביר שהצבע הסגול הוא גוון של אהבה, ואמר "אתם יודעים מה המשמעות של הצבע הסגול? הוא הגוון האחרון בקשת. סגול פירושו שאסמוך עליך ואוהב אותך לאורך זמן" ולאחר מכן הוסיף "הרגע המצאתי את זה". מאז, הצבע הסגול הפך למזוהה עם BTS. השימוש הנרחב בביטוי התרחב וכלל גם את קרן החירום הבין-לאומית של האומות המאוחדות לילדים, שהשתמשה בו בקמפיין נגד בריונות שפרסמה בשיתוף עם הלהקה. בשנת 2018 נמצא, במחקר אנליטי על מגמות חיפוש בגוגל הקשורות לקיי־פופ, ש־V היה מילת המפתח המבוקשת ביותר בחמש השנים הקודמות לבדיקה בדרום קוריאה. בסקר שנערך על ידי גאלופ קוריאה, V נבחר לאליל הנוער הרביעי האהוב ביותר של 2019. בשנת 2021, הוא דורג בתור הידוען הקוריאני הפופולרי ביותר ביפן במשך 28 שבועות רצופים. בין האמנים שציינו את V כמוקד השפעה ומודל לחיקוי נמנים יוסאנג ומינגי מלהקת אייטיז, היון-ג'ון (אנ') ויאונג'ון מלהקת דה בויז (אנ'), בומגיו מלהקת TXT (אנ'), ג'אהיון וג'אנג'ון מלהקת גולדן צ'ילד (אנ'), בין מלהקת MVP (אנ'), ביון היון-מין מלהקת רייניז (אנ'), סרים מלהקת קראויטי (אנ'), יונגסונג ודילה מלהקת D-Crunch (אנ'), באו מלהקת לוסנטה, יונמין מלהקת ניוקיד (אנ'), האניו מלהקת בוי סטורי (אנ'), קו יונגמו, לי טאסונג ומאצ'ו הידקה, מתמודדי הריאליטי Produce X 101 (אנ') ופארק ג'י-הון (אנ'). כל הקרדיטים לשירים לקוחים ממסד הנתונים של איגוד זכויות היוצרים הקוריאני של המוזיקה (אנ'), אלא אם צוין אחרת. V הופיע בסרט קצר בשם "BTS Wings Short Film #3 Stigma", שיצא בספטמבר 2016 לקידום אלבום האולפן הרביעי של BTS Wings. מדיה וקבצים בנושא V בוויקישיתוף V, ברשת החברתית אינסטגרם V, במסד הנתונים הקולנועיים IMDb (באנגלית) V, באתר AllMovie (באנגלית) V, באתר אפל מיוזיק (באנגלית) V, באתר ספוטיפיי V, באתר Last.fm (באנגלית) V, באתר AllMusic (באנגלית) V, באתר MusicBrainz (באנגלית) V, באתר דיזר V, באתר Discogs (באנגלית) V, באתר Genius כאגוסט D דירוגי סינגלים בבילבורד קיי-פופ הוט 100 (לפני 2022) ובמצעד שירי קוריאה הדרומית "Scenery" לא נכנס לבילבורד יפן הוט 100, אלא הגיע למקום הרביעי במצעד הורדות השירים המשולב. "Scenery" לא נכנס למצעד הסינגלים הבריטי, אלא הגיע למקום ה-37 במצעד הסינגלים הדיגיטליים הבריטי. "Scenery" לא נכנס לבילבורד הוט 100, אלא הגיע למקום ה-46 במצעד השירים הדיגיטליים. "Winter Bear" לא נכנס לבילבורד יפן הוט 100, אלא הגיע למקום השלישי במצעד הורדות השירים המשולב. "Winter Bear" לא נכנס למצעד הסינגלים הבריטי, אלא הגיע למקום ה-33 במצעד הסינגלים הדיגיטליים הבריטי. "Winter Bear" לא נכנס לבילבורד הוט 100, אלא הגיע למקום ה-36 במצעד השירים הדיגיטליים. "Sweet Night" לא נכנס לקנדה הוט 100, אלא הגיע למקום ה-18 במצעד מכירות השירים הדיגיטליים הקנדיים. "Sweet Night" לא נכנס לבילבורד יפן הוט 100, אלא הגיע למקום ה-10 במצעד הורדות השירים המשולב. "Sweet Night" לא נכנס למצעד הסינגלים הבריטי, אלא הגיע למקום ה-10 במצעד הסינגלים הדיגיטליים הבריטי. "Sweet Night" לא נכנס לבילבורד הוט 100, אלא הגיע למקום השני במצעד השירים הדיגיטליים. "Snow Flower" לא נכנס לבילבורד יפן הוט 100, אלא הגיע למקום השישי במצעד הורדות השירים המשולב. "Winter Bear" לא נכנס לבילבורד הוט 100, אלא הגיע למקום ה-43 במצעד השירים הדיגיטליים. "Christmas Tree" לא נכנס למצעד הסינגלים הבריטי, אלא הגיע למקום ה-2 במצעד הסינגלים הדיגיטליים הבריטי. "Love Me Again" לא נכנס למצעד הסינגלים הבריטי, אלא הגיע למקום ה-9 במצעד הסינגלים הדיגיטליים הבריטי. "Rainy Days" לא נכנס לקנדה הוט 100, אלא הגיע למקום ה-12 במצעד מכירות השירים הדיגיטליים הקנדיים. "Rainy Days" לא נכנס למצעד הסינגלים הבריטי, אלא הגיע למקום ה-6 במצעד הסינגלים הדיגיטליים הבריטי. "Rainy Days" לא נכנס לבילבורד הוט 100, אלא הגיע למקום ה-18 במצעד השירים מתחת להוט 100. פורסם כשיר של BTS, אך V מבצע את השיר לבד "For Us" לא נכנס לבילבורד יפן הוט 100, אלא הגיע למקום ה-14 במצעד הורדות השירים המשולב. "Slow Dancing" (גרסת פסנתר) לא נכנס למצעד הדיגיטלי של סירקל צ'ארט, אלא הגיע למקום ה-13 במצעד ההורדות המשולב. "Slow Dancing" (גרסת פסנתר) לא נכנס לבילבורד יפן הוט 100, אלא הגיע למקום ה-22 במצעד הורדות השירים המשולב. "Slow Dancing" (רמיקס של FRNK) לא נכנס למצעד הדיגיטלי של סירקל צ'ארט, אלא הגיע למקום ה-101 במצעד ההורדות המשולב. "Slow Dancing" (רמיקס של קאטיוס קליי) לא נכנס למצעד הדיגיטלי של סירקל צ'ארט, אלא הגיע למקום ה-149 במצעד ההורדות המשולב. "Fri(end)s" (אינסטרומנטלי) לא נכנס למצעד הדיגיטלי של סירקל צ'ארט, אלא הגיע למקום ה-81 במצעד ההורדות המשולב. "Fri(end)s" (מהיר) לא נכנס למצעד הדיגיטלי של סירקל צ'ארט, אלא הגיע למקום ה-76 במצעד ההורדות המשולב. "Fri(end)s" (מהיר) לא נכנס למצעד הדיגיטלי של סירקל צ'ארט, אלא הגיע למקום ה-79 במצעד ההורדות המשולב. מקור הלחן הוא "Old School Love" של לופה פיאסקו ואד שירן. נכלל רק אם הוזכר על ידי מקור משני אמין על תפקידו כסוק האן-סונג ב-Hwarang: The Poet Warrior Youth (אנ') 43 דקות 4 שעות ו-42 דקות Herman, Tamar (30 ביוני 2017). "Get to Know BTS: V". Billboard. ארכיון מ-22 במאי 2019. נבדק ב-12 באוגוסט 2019. {{cite journal}}: (עזרה) [아.입.뽀⑥ 독보적 밀리언셀러, 방탄소년단 뷔 #이 비주얼, 이 실력 현실이냐?], entertain.naver.com (בקוריאנית) [더스타프로필 방탄소년단 뷔, 비범한 '상남자' 서열 "그림으로 말해요"], thestar.chosun.com, web.archive.org, ‏2015-05-03 지동현, 대구 토박이 ‘부심’들게 만드는 대구 출신 미모의 아이돌 6인, 인사이트, ‏2020-01-26 (בקוריאנית) 장윤정, [방탄소년단 멤버해부 방탄소년단, ‘뷔’ #얼굴천재#감성소년#연탄이 아빠], 아주경제, ‏2018-10-30 방탄 뷔·지민-뉴이스트 렌, 오늘(14일) 한국예고 졸업, 스타뉴스, ‏2014-02-14 (בקוריאנית) 글로벌사이버대, 온라인 학위수여식 개최…한류스타 수상 ‘관심’ < 대학뉴스 < 뉴스 < 기사본문 - 한국대학신문 - 409개…, archive.ph, ‏2021-03-04 황혜진, 방탄소년단 측 “RM·슈가·제이홉 지난해 대학원 입학, 지민·뷔 9월 입학 예정”(공식), entertain.naver.com (בקוריאנית) Billboard Staff, BTS’ 50 Best Songs: Critics’ Picks, Billboard, ‏2 במאי 2018 Thomas Maresca, BTS named special presidential envoy by South Korea, UPI, ‏3 ביוני 2021 Hugh McIntyre, BTS Member V Drops New Solo Single ‘Love Me Again’, Forbes, ‏9 באוגוסט 2023 V's 'Layover' achieves biggest debut week sales for K-pop soloist, The Korea Times, ‏15 בספטמבר 2023 eclipse01, BTS’s V Debuts On Billboard 200 + Ties Record For Highest-Ranking Korean Solo Album, Soompi [라이프트렌드 유명인이 반한 한남동, 최고급 주거지로 뜬 이유], 중앙일보, ‏2018-07-03 (בקוריאנית) (ארכיון) 방탄소년단 뷔, 51억원 강남아파트 無대출 현금 매입, theqoo, ‏2019.10.26 박보람, BTS' V releases self-created solo song, Yonhap News Agency, ‏2019-01-31 (באנגלית) (ארכיון) Ahn Sung-mi, [Newsmaker BTS bids farewell to ‘Love Yourself’ era with triumphant, emotional homecoming], The Korea Herald, ‏2019-10-30 (באנגלית) (ארכיון) REVIEW: BTS Live Trilogy Episode III: The Wings Tour in Sydney, SBS PopAsia, ‏2017-05-29 (באנגלית) Blanca Méndez, BTS 'Love Yourself: Tear' Review, SPIN, ‏5 באפריל 2018 50 facts about V of BTS, kpopherald.koreaherald.com Tamar Herman, Billboard, Billboard, ‏2 באפריל 2019 BTS bring the 'Love Yourself' era to a close with powerful and moving homecoming show in Seoul, NME, ‏2019-10-29 (באנגלית בריטית) Find out what BTS star Kim Taehyung's phrase, "I purple you," means, Newsweek, ‏2019-08-09 (באנגלית) 추영준, 美 뉴스위크, 방탄소년단 뷔가 만든 '보라해' 1000일 맞아 전세계 영향력 심층보도, n.news.naver.com (בקוריאנית) 추영준, 방탄소년단 뷔, '구글트렌드 1위'로 증권가도 주목, n.news.naver.com (בקוריאנית) 한국갤럽조사연구소, www.gallup.co.kr 김순신, 방탄소년단 뷔. 日 네한 인기 투표 28주 연속 1위...4차 한류열풍의 주역, entertain.naver.com (בקוריאנית) 추영준, 방탄소년단 뷔, '중국 아이돌들의 아이돌'로 영향력 확대! "中 인기 고공행진", n.news.naver.com (בקוריאנית) 추영준, “넘버원 아이돌 롤모델” 방탄소년단 뷔, 제 2의 ‘무대천재’ 꿈꾸는 후배들의 최애 고백, n.news.naver.com (בקוריאנית) Tamar Herman, BTS’ V Drops Surprise ‘Winter Bear’ English Solo Song: Watch the Music Video, בילבורד, ‏9 באוגוסט 2018 (באנגלית) 기사입력, '화랑' 김태형 "첫 연기, 부담컸지만 행복했다" 하차 소감, Hwarang, ‏15 בפברואר 2017 (בקוריאנית) Lee, Joon-hyeon, 강다니엘·BTS·아이유·아이즈원…'2020 APAN Awards' 인기상 수상, Hankyung, ‏30 בנובמבר 2020 (בקוריאנית) 기사입력, [2017MMA에일리, OST상 수상…끝나지 않은 ‘도깨비’ 열풍], The Korea Herald, ‏2 בדצמבר 2017 (בקוריאנית) ALLIE GEMMILL, BTS Took Home 6 Soompi Awards, a New Record, ווג, ‏17 באפריל 2018 (באנגלית) Avery Thompson, Soompi Awards 2019 Winners: BTS, EXO & More Take Home Top Honors, Hollywood Life, ‏31 במאי 2019 (באנגלית) Connie Suggitt, BTS’ V breaks two world records with Instagram followers, גינס שיאי עולם, ‏13 בדצמבר 2021 (באנגלית)